Diari Oficial de la Generalitat Valenciana


Sumari del DOGV 4208, del 12-03-2002 (2002/2117)

ORDRE de 26 de febrer de 2002, de la Conselleria d'Economia, Hisenda i Ocupació, per la qual es modifica l'Ordre de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries, respectivament, en altres òrgans de la Conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4208

Data del DOGV
:   12-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2117


Data del document
:   26-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * delegació de poders

ORDRE de 26 de febrer de 2002, de la Conselleria d'Economia, Hisenda i Ocupació, per la qual es modifica l'Ordre de 19 de novembre de 1999, de la Conselleria d'Economia i Hisenda, de delegació de firma i de competències en determinades matèries, respectivament, en altres òrgans de la Conselleria. [2002/X2117]
  
Establida l'estructura orgànica i el règim funcional de la conselleria d'Economia, Hisenda i Ocupació, mitjançant Decret 90/2001, de 22 de maig, del Govern Valencià, i a fi d'aconseguir una major agilitat i eficàcia en la tramitació dels expedients que redunde en millorar la qualitat en la prestació dels serveis i funcions que té assignades, es considera convenient atorgar una major precisió a determinades delegacions de facultats.
  
Fent ús de les atribucions conferides en l'article 68 de la Llei 5/1983, de Govern Valencià, i d'acord amb el que estableix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,
  
ORDENE
  
Article únic
  
Es modifica l'article 5, lletra h) de l'Ordre de 19 de novembre de 1999 de la Conselleria d'Economia i Hisenda, de delegació de firma i de competències en determinades matèries en altres òrgans de la Conselleria, que queda redactat en els termes següents:
  
?Article 5. De la delegació en matèria de patrimoni de la Generalitat Valenciana
  
h) L'exercici de les facultats ordinàries en matèria de contractació administrativa, en els contractes d'assistència per a redacció de projectes i direcció d'obres ?excepte tots els relatius a immobles adscrits a aquesta Conselleria d'Economia, Hisenda i Ocupació, sense perjudici del que disposa l'article 63 de la Llei 3/1986, de Patrimoni de la Generalitat Valenciana- i en els contractes d'obres, quan la quantia de la despesa no excedisca respectivament dels imports establits per al procediment negociat; i fins a la fase prèvia a l'adjudicació, amb la mateixa excepció respecte a les mencionades assistències relatives a immobles adscrits a aquesta conselleria, en la resta de supòsits?.
  
DISPOSICIÓ DEROGATÒRIA
  
Queden derogades totes aquelles normes d'igual o inferior rang que s'oposen al que estableix la present ordre, en especial l'article 5, lletra h) de l'Ordre de la Conselleria d'Economia i Hisenda, de 19 de novembre de 1999 (DOGV número 3.634, de 26 de novembre de 1999).
  
DISPOSICIÓ FINAL
  
La present ordre entrarà en vigor el dia de la publicació en el Diari Oficial de la Generalitat Valenciana.
  
València, 26 de febrer de 2002
  
El conseller d'Economia, Hisenda i Ocupació,
  
VICENTE RAMBLA MOMPLET